Mès era dauna, dempús d’examinar quauques teles, que non li semblèren pro luxuoses, li didec a Badreddin: “Non auràs per edart ua pèça de seda blanca teishuda damb hius d’aur pur?” E Badreddin anèc entath hons dera botiga, dauric un armari petit, e d’un molon de diuèrses pèces de tela ne treiguec ua de seda blanca teishuda damb hius d’aur pur, e dempús la despleguèc dauant dera joena.